钦定古今图书集成/明伦汇编/人事典/第029卷 > 《释名》 > 《代悲白头翁》唐·刘庭芝
## 钦定古今图书集成/明伦汇编/人事典/第029卷 > 《释名》 > 《代悲白头翁》唐·刘庭芝

“洛阳城东桃李花，飞来飞去落谁家？幽闺儿女惜颜
色，坐见落花长叹息。今年花落颜色改，明年花开复
谁在？已见松柏摧为薪，更闻桑田变成海。古人无复
洛城东，今人还对落花风。年年岁岁花相似，岁岁年
年人不同。寄言全盛红颜子，应怜半死白头翁。”“此翁
白头真可怜，伊昔红颜美少年。公子王孙芳树下，清”
歌妙舞落花前。光禄池台开锦绣，将军楼阁画神仙。
一朝卧病无相识，三春行乐在谁边。宛转蛾眉能几
时，须臾鹤发乱如丝。但看古来歌舞地，惟有黄昏鸟
雀悲。